Uruguay gaan Suárez Vrydag mis | Netwerk24
Uruguay gaan Suárez Vrydag mis
Luis Suárez. Foto: Getty ImagesBrasilië glo die afwesigheid van Luis Suárez, ’n stermiddelveldspeler van Uruguay, sal sy span Vrydag in Montevideo ’n voorsprong gee in dié spanne se kwalifiserende wedstryd vir die Wêreldbeker-toernooi.Suárez, het die seisoen 31 doele in 41 wedstryde vir Barcelona aangeteken, maar sal die wedstryd teen Brasilië misloop weens ’n geelkaart wat hy in Uruguay se vorige kwalifiserende wedstryd, teen Chili, gekry het. Uruguay het met 1-3 teen Chili verloor.Casemiro, ’n middelveldspeler vir Brasilië, het Suárez se besering as ’n geleentheid vir sy span bestempel. “Ons kan dit nie ontken nie, natuurlik is dit beter om teen Uruguay te speel as Suárez nie beskikbaar is nie. Hy is ’n fantastiese speler,” het hy in ’n radio-onderhoud gesê. – Reuters Palace Theatre, een van Soho se bekende vermaakplekke
Koördinate: 51°30′47″N 0°08′06″W﻿ / ﻿51.51306°N 0.13500°W﻿ / 51.51306; -0.13500
Soho is 'n stadsdeel van die City of Westminster wat deel uitmaak van Londen se West End. Dit is een van die Britse hoofstad se tradisionele vermaakdistrikte wat vir die grootste deel van die 20ste eeu met nagtelike aktiwiteite, sekswinkels en die rolprentbedryf verbind is.
Vanaf die vroeë 1980's het die distrik 'n merkwaardige transformasie tot 'n gesogte buurt ondergaan waar topgehalte-restaurante en mediakantore gevestig is, terwyl die aantal seksplekke aansienlik gekrimp het. Vandag word Soho as 'n klein multikulturele kwartier in Sentraal-Londen waargeneem waar sowel welgesteldes asook armer dele van die bevolking gehuisves word.
The Glassblower, 'n kroeg in Glasshouse Street, Piccadilly
Die plaaslike ekonomie steun op nywerhede, handelsondernemings en die kultuur- en vermaaklikheidsbedryf. Soho se klubs en kroeë lok Londenaars en besoekers, terwyl koffiewinkels, wat op naweke tot laat snags oop is, aan die buurt 'n besondere atmosfeer gee.
Die kwartier rondom Berwick Street is 'n mekka vir plateversamelaars, met bekende winkels soos Blackmarket Records en Vinyl Junkies. Londen se Chinatown is in die suide van Soho rondom Gerrard Street geleë, terwyl vermaakplekke vir gays en lesbiërs in dele van die distrik, veral rondom Compton Street, saamgetrek is.
Aangesien die buurt op naweke wemel van besoekers, het Westminster se stadsraad 'n aantal strate teen die middel van die 1990's in voetgangerlane omgeskep - 'n besluit wat later herroep is nadat winkels besware oor dalende omsetsyfers aangeteken het.
Ontsluit van "https://af.wikipedia.org/w/index.php?title=Soho&oldid=1698867"
Die bladsy is laas op 23 Julie 2018 om 15:07 bygewerk.